smcproject/ml-wiki-sentences huggingface dataset:
ഇന്ന് ഈ ആചാരം നിലവിലില്ല.
കെ.പി. പത്മനാഭമേനോൻ ഇംഗ്ലീഷ് വിലാസം https://ml.wikipedia.org/wiki/K.
P._Padmanabha_Menon ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ പ്രസിദ്ധനായ ചരിത്ര പണ്ഡിതനാണ് കെ.പി. പത്മനാഭമേനോൻ ( 1857 - മേയ് 1 , 1919 ).
1857 ഒക്ടോബറിൽ ഇടപ്പള്ളിക്കടുത്തുള്ള എളമക്കരയിൽ ജനിച്ചു.
അച്ഛൻ തിരുവിതാംകൂർ ചരിത്രത്തിന്റെ കർത്താവും ദിവാൻ പേഷ്ക്കാരുമായിരുന്ന പി.ശങ്കുണ്ണിമേനോൻ.
അദ്ദേഹത്തിന്റെ ‘കേരളചരിത്രം’ വളരെയേറെ പ്രസിദ്ധമായ കൃതിയാണ്.
ലേഖനങ്ങളൂടെ സമാഹാരമാണ് ‘കൊച്ചിയുടെ ചരിത്രം’ എന്ന ഗ്രന്ഥം.
1919 മെയ് 1ന് നിര്യാതനായി .
അവലംബം ↑ ↑ {{ cite news }} : | archive-date= / | archive-url= timestamp mismatch; 20 ജനുവരി 2018 suggested ( help )
കെ.പി. പ്രഭാകരൻ
കേരളത്തിലെ പ്രശസ്തനായ കമ്മ്യൂണിസ്റ്റ് പ്രവർത്തകനും ട്രേഡ് യൂണിയൻ നേതാവുമായിരുന്നു കുന്നത്ത് പാറൻ പ്രഭാകരൻ എന്ന കെ.പി. പ്രഭാകരൻ (1926 സെപ്റ്റംബർ 17 -  2009 ഓഗസ്റ്റ് 11).
സി.പി.ഐയുടെ മുതിർന്ന നേതാവായിരുന്നു അദ്ദേഹം.
അഞ്ചാം കേരളനിയമസഭയിൽ ആരോഗ്യമന്ത്രിയും വൈദ്യുതമന്ത്രിയുമായി അദ്ദേഹം സേവനമനുഷ്ഠിച്ചു.
മരിക്കുമ്പോൾ സി.പി.ഐയുടെ സംസ്ഥാന കൺട്രോൾ കമ്മീഷൻ ചെയർമാനായിരുന്നു.
1940-കളുടെ തുടക്കത്തിൽ കെ.പി. പ്രഭാകരൻ കേരളത്തിലെ കമ്മ്യൂണിസ്റ്റ് പാർട്ടിയുടെ പ്രസ്ഥാനമായ ബാലസംഘത്തിന്റെ പ്രവർത്തകനായി.
സി.പി.ഐയുടെ സജീവ കേഡറായി അദ്ദേഹം മാറി.
ഏനാമാവിലെ ചെത്ത് തൊഴിലാളികൾക്കിടയിൽ ട്രേഡ് യൂണിയൻ പ്രവർത്തനങ്ങളിൽ ഏർപ്പെട്ടപ്പോൾ അദ്ദേഹത്തിന് പോലീസ് അതിക്രമങ്ങൾ നേരിടേണ്ടിവന്നു.
കോഴിക്കോട്ടിൽ നടന്ന സി.പി.ഐയുടെ ആദ്യ സംസ്ഥാന സമ്മേളനത്തിൽ കൊച്ചിയിൽ നിന്നുള്ള പ്രതിനിധിയായി അദ്ദേഹം പങ്കെടുത്തു.
1948 ൽ പാർട്ടി നിരോധിക്കപ്പെട്ടപ്പോൾ അദ്ദേഹം ഒരു വർഷം ജയിലിലടക്കപ്പെട്ടു.
ട്രേഡ് യൂണിയൻ പ്രവർത്തനങ്ങൾ
55 വർഷം ഏനാമാവ് പെരിങ്ങോട്ടുകര ചെത്ത്തൊഴിലാളി യൂണിയൻ പ്രസിഡന്റായിരുന്നു കെ.പി.പ്രഭാകരൻ.
ജില്ലാ കോൾകൃഷി സംഘത്തിന്റെ സ്ഥാപകനേതാക്കളിൽ ഒരാളായിരുന്നു അദ്ദേഹം.
അവസാനകാലങ്ങളിൽ അഖിലേന്ത്യാ ട്രേഡ് യൂണിയൻ കോൺഗ്രസിന്റെ കേരള സ്റ്റേറ്റ് കമ്മിറ്റി വൈസ് പ്രസിഡന്റായിരുന്നു അദ്ദേഹം.
മണലൂർ നിയോജകമണ്ഡലത്തെ പ്രതിനിധീകരിച്ച് 1951-ൽ തിരുവിതാംകൂർ-കൊച്ചി നിയമസഭയിലേക്കാണ് പ്രഭാകരൻ ആദ്യമായി തിരഞ്ഞെടുക്കപ്പെട്ടത്.
1954-ൽ കോൺഗ്രസ് നേതാവും, ഭാവി കേരഴ മുഖ്യമന്ത്രിയുമായിരുന്ന കെ. കരുണാകരനോട് മത്സരിച്ച് അതേ മണ്ഡലത്തിൽ അദ്ദേഹം പരാജയപ്പെട്ടു.
1977-ൽ ചേർപ്പ് മണ്ഡലത്തെ പ്രതിനിധീകരിച്ച് പ്രഭാകരൻ കേരള നിയമസഭയിലേക്ക് തിരഞ്ഞെടുക്കപ്പെട്ടു .
തെരഞ്ഞെടുപ്പിനുശേഷം അദ്ദേഹം അഞ്ചാം നിയമസഭയിലെ ആരോഗ്യമന്ത്രിയും വൈദ്യുതമന്ത്രിയും ആയി സേവനമനുഷ്ഠിച്ചു.
1980, 1982 തിരഞ്ഞെടുപ്പുകളിലും അദ്ദേഹം ചേർപ്പ് നിയമസഭാ മണ്ഡലം നിലനിർത്തി.
വാർദ്ധക്യസഹജമായ അസുഖങ്ങൾ മൂലം അവസാനകാലത്ത് വിശ്രമജീവിതത്തിലായിരുന്ന പ്രഭാകരൻ, 2009 ഓഗസ്റ്റ് 11-ന് രാത്രി എട്ടുമണിയ്ക്ക് അന്തിക്കാട്ടെ വീട്ടിൽ വച്ച് അന്തരിച്ചു.
മരണസമയത്ത് 83 വയസ്സായിരുന്നു അദ്ദേഹത്തിന്.
പിറ്റേന്ന് പൂർണ ഔദ്യോഗിക ബഹുമതികളോടെ വീട്ടുവളപ്പിൽത്തന്നെ അദ്ദേഹത്തെ സംസ്‌കരിച്ചു.
ആയിരക്കണക്കിന് ആളുകൾ അദ്ദേഹത്തിന് ആദരാഞ്ജലികൾ അർപ്പിച്ചു.
സംസ്കാരച്ചടങ്ങിൽ മുല്ലപ്പള്ളി രാമചന്ദ്രൻ (കേന്ദ്ര ആഭ്യന്തര സഹമന്ത്രി), മുല്ലക്കര രത്നാകരൻ (കേരള കൃഷി മന്ത്രി), ബിനോയ് വിശ്വം (കേരള വനം മന്ത്രി), എളമരം കരീം (വ്യവസായ മന്ത്രി), പി.ആർ. രാജ ( കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) രാജ്യസഭാ അംഗം), പിസി ചാക്കോ ( തൃശൂർ ലോക്സഭാ അംഗം), മാർ ജേക്കബ് തൂംകുഴി (മുൻ ആർച്ച് ബിഷപ്പ്, തൃശ്ശൂർ) എന്നിവർ പങ്കെടുത്തു.
ചെത്തുതൊഴിലാളിയായിരുന്ന അന്തിക്കാട് കുന്നത്തുവീട്ടിൽ പാറന്റെയും ലക്ഷ്മിക്കുട്ടിയുടെയും മകനായിരുന്നു പ്രഭാകരൻ.
1926 സെപ്റ്റംബർ 17-നായിരുന്നു അദ്ദേഹത്തിന്റെ ജനനം.
പാർട്ടി സഹപ്രവർത്തകയും അന്തിക്കാട് ഗവ.
ഹൈസ്കൂൾ റിട്ട.
അധ്യാപികയുമായിരുന്ന കെ.ആർ. കാർത്ത്യായനിയായിരുന്നു ഭാര്യ.
കെ.പി. ഗോപാലകൃഷ്ണൻ (എഞ്ചിനീയർ), കെ.പി. രാജേന്ദ്രൻ (രാഷ്ട്രീയം), കെ.പി. സുരേന്ദ്രൻ (എഞ്ചിനീയർ), കെ.പി. പ്രദീപ് (ശാസ്ത്രജ്ഞൻ), കെ.പി. ജയൻ (എഞ്ചിനീയർ) എന്നിവർ മക്കളാണ്.
മകൻ കെ.പി. രാജേന്ദ്രൻ പന്ത്രണ്ടാം കേരളനിയമസഭയിൽ റവന്യൂ മന്ത്രിയായിരുന്നു.
കെ.പി. ബ്രഹ്മാനന്ദൻ ഇംഗ്ലീഷ് വിലാസം https://ml.wikipedia.org/wiki/K.
P._Brahmanandan
മലയാള ചലച്ചിത്രലോകത്തെ ശ്രദ്ധേയനായ പിന്നണിഗായകനായിരുന്നു കെ.പി. ബ്രഹ്മാനന്ദൻ (ഫെബ്രുവരി 22, 1946 - ഓഗസ്റ്റ് 10, 2004) .
കാൽനൂറ്റാണ്ടോളം ചലച്ചിത്രലോകത്തു സജീവമായിരുന്നിട്ടും നൂറോളം പാട്ടുകൾ മാത്രമേ ബ്രഹ്മാനന്ദൻ ആലപിച്ചിട്ടുള്ളൂ.
എങ്കിലും ശ്രോതാക്കളുടെ മനസ്സിൽ സ്ഥാനം നേടിയ ഒരുപിടി ഗാനങ്ങൾ ഇദ്ദേഹത്തിന്റേതായുണ്ട്.
യേശുദാസ് , ജയചന്ദ്രൻ എന്നീ ഗായകരുടെ പ്രതാപകാലത്ത് ചലച്ചിത്രലോകത്തെത്തിയ ബ്രഹ്മാനന്ദൻ ഇവർക്കൊപ്പം മലയാളികളുടെ മനസ്സിൽ സ്ഥാനം നേടിയിരുന്നു.
1946 ഫെബ്രുവരി 22ന് തിരുവനന്തപുരം ജില്ലയിൽ കടയ്ക്കാവൂരിൽ ജനിച്ച ബ്രഹ്മാനന്ദൻ പന്ത്രണ്ടാം വയസ്സിൽ ശാസ്ത്രീയസംഗീതം അഭ്യസിച്ചുതുടങ്ങി.
കടയ്ക്കാവൂർ സുന്ദരം ഭാഗവതർ, ഡി.കെ. ജയറാം എന്നിവർക്കു കീഴിൽ സംഗീതം അഭ്യസിച്ച ബ്രഹ്മാനന്ദൻ അഖിലേന്ത്യാ റേഡിയോയുടെ മികച്ച ലളിതഗാനത്തിനുള്ള പുരസ്കാരം നേടിയതോടെയാണ് ശ്രദ്ധിക്കപ്പെട്ടു തുടങ്ങിയത്.
കെ.രാഘവൻ സംഗീതസംവിധാനം നിർവഹിച്ച “കള്ളിച്ചെല്ലമ്മ” എന്ന ചിത്രത്തിനുവേണ്ടി പാടി 1969ൽ ചലച്ചിത്രലോകത്തെത്തി.
ഈ സിനിമയ്ക്കുവേണ്ടി ബ്രഹ്മാനന്ദൻ ആലപിച്ച “മാനത്തേകായലിൽ...”
എന്ന ഗാനം മലയാളത്തിലെ എക്കാലത്തെയും മികച്ച ഗാനങ്ങളിലൊന്നായി വിലയിരുത്തപ്പെടുന്നു.
“തെക്കൻ കാറ്റ്” എന്ന ചിത്രത്തിലെ “പ്രിയമുള്ളവളേ നിനക്കുവേണ്ടി...”
, “ശാസ്ത്രം ജയിച്ചു മനുഷ്യൻ തോറ്റു” എന്ന ചിത്രത്തിലെ “താരകരൂപിണീ...”
എന്നീ ഗാനങ്ങളും ഈ ഗായകന്റെ സ്വരത്തിലൂടെ ശ്രദ്ധിക്കപ്പെട്ടു.
പ്രശസ്ത ഗായകനായിരുന്ന അന്തരിച്ച അയിരൂർ സദാശിവൻ അദ്ദേഹത്തിന്റെ ആത്മസുഹൃത്തായിരുന്നു.
ചലച്ചിത്രസംഗീത നിരൂപകനായ വി.ആർ. സുധീഷിന്റെ അഭിപ്രായത്തിൽ ആലാപനശുദ്ധിയും നാടകീയമായ വിസ്തൃതിയും കാമുകത്വവും ഭാവതീവ്രതയുമായിരുന്നു ബ്രഹ്മാനന്ദന്റെ പാട്ടുകളുടെ സവിശേഷതകൾ .
മിതഭാഷിയും തന്റേടിയുമായിരുന്ന അദ്ദേഹം അവസരങ്ങൾക്കായി തേടിപ്പോകുന്ന പതിവില്ലായിരുന്നു.
കെ. രാഘവൻ, വി. ദക്ഷിണാമൂർത്തി , എം.കെ. അർജുനൻ , എ.റ്റി.
ഉമ്മർ , ആർ.കെ. ശേഖർ എന്നീ സംഗീതസംവിധായകർക്കു കീഴിലാണ് ബ്രഹ്മാനന്ദൻ മിക്ക ഗാനങ്ങളും ആലപിച്ചത്.
എന്നാൽ അക്കാലത്തെ ഏറ്റവും ശ്രദ്ധേയനായ സംഗീതസംവിധായകനായിരുന്ന ജി. ദേവരാജൻ ബ്രഹ്മാനന്ദനെ നിരന്തരമായി അവഗണിച്ചിരുന്നു എന്ന ആരോപണമുണ്ട് .
മലയാളത്തിനു പുറമേ തമിഴിലും ഏതാനും സിനിമകൾക്കുവേണ്ടി പാടിയിട്ടുണ്ട്.
ഇളയരാജാ , ശങ്കർ ഗണേഷ് എന്നീ സംഗീതസംവിധായകരായിരുന്നു തമിഴിൽ ബ്രഹ്മാനന്ദന് അവസരം നൽകിയത്.
“മലയത്തിപ്പെണ്ണ്”, “കന്നിനിലാവ്” എന്നീ സിനിമകൾക്കുവേണ്ടി ബ്രഹ്മാനന്ദൻ സംഗീതസംവിധാനവും നിർവഹിച്ചിട്ടുണ്ട്.
ഇതിൽ കന്നിനിലാവ് പ്രദർശനത്തിനെത്തിയില്ല.
മലയത്തിപ്പെണ്ണിനുവേണ്ടി അദ്ദേഹം ഈണം പകർന്ന് ഉണ്ണിമേനോനും കെ.എസ്. ചിത്രയും ചേർന്ന് ആലപിച്ച 'മട്ടിച്ചാറ് മണക്കണ്' എന്ന ഗാനം പ്രസിദ്ധമാണ്.
കെ. പി. ബ്രഹ്മാനന്ദൻ ആലപിച്ച ഗാനങ്ങൾ ഗാനം ചലച്ചിത്രം / നാടകം ഗാനമെഴുതിയത് സംഗീതം വർഷം പ്രിയമുള്ളവളേ...
തെക്കൻകാറ്റ് പി. ഭാസ്കരൻ എ. റ്റി.
ഉമ്മർ 1973 മാനത്തെ കായലിൽ കള്ളിച്ചെല്ലമ്മ പി. ഭാസ്കരൻ കെ. രാഘവൻ 1969 ചന്ദ്രികാ ചർച്ചിതമാം രാത്രിയോടോ പുത്രകാമേഷ്ടി ---- 1973 ലോകം മുഴുവൻ സ്നേഹദീപമേ മിഴി തുറക്കൂ ---- 1972 താരക രൂപിണീ ശാസ്ത്രം ജയിച്ചു മനുഷ്യൻ തോറ്റു ----- 1974 ഇന്ദുകമലം ചൂടി ---- ----- 1976 താമരപ്പൂ നാണിച്ചു ടാക്സികാർ ----- 1972 മാനത്തു താരങ്ങൾ ---- ----- 1976 തൃപുര സുന്ദരീ ശബരിമല ശ്രീ ധർമശാസ്താ ----- 1970 ഓം നമസ്തെ സർവ്വശക്താ ശബരിമല ശ്രീ ധർമശാസ്താ ----- 1970 നീല നിശീധിനീ സി. ഐ. ഡി നസീർ ----- 1971 ദേവഗായകനേ വിലയ്ക്കു വാങ്ങിയ വീണ ----- 1971 അലകടലിൽ കിടന്നൊരു ഇങ്ക്വിലാബ് സിന്ദാബാദ് ----- 1971 തങ്കമകുടം ചൂടി ശ്രീ ഗുരുവായൂരപ്പൻ ----- 1972 രാധികേ ശ്രീ ഗുരുവായൂരപ്പൻ ----- 1972 തുടുതുടെ തുടിക്കുന്നു സംഭവാമി യുഗേ യുഗേ ----- 1972 മാരിവിൽ ഗോപുരവാതിൽ തുറന്നു അനന്തശയനം ----- 1972 ഉദയസൂര്യൻ നൃത്തശാല ----- 1972 പാടി തെന്നൽ ഉപഹാരം ----- 1972 മന്മഥ മന്ദിരത്തിൽ പൊയ്‌മുഖങ്ങൾ ----- 1972 ആറ്റും മണമ്മേലെ പദ്മവ്യൂഹം ----- 1973 ഓം നമസ്തെ സർവ്വശക്താ ശബരിമല ശ്രീ ധർമശാസ്താ ----- 1970
പ്രമേഹബാധിതനായി ഏറെക്കാലം ചികിത്സയിലായിരുന്ന ബ്രഹ്മാനന്ദൻ തന്റെ അൻപത്തെട്ടാം വയസിൽ 2004 ഓഗസ്റ്റ് 10നു കടയ്ക്കാവൂരിലെ വസതിയിൽ വച്ച് അന്തരിച്ചു .
ഭാര്യയും രണ്ടു മക്കളുമുണ്ട്.
അദ്ദേഹത്തിന്റെ മകനായ രാകേഷ് ബ്രഹ്മാനന്ദനും ചലച്ചിത്രപിന്നണിഗായകനാണ്.
പുരസ്കാരങ്ങൾ അഖിലേന്ത്യാ റേഡിയോയുടെ ലളിത സംഗീത പുരസ്കാരം.
കേരള സംഗീത നാടക അക്കാദമി പുരസ്കാരം (2003) അവലംബം ↑ {{ cite news }} : | access-date= requires | url= ( help ) ↑ {{ cite news }} : | access-date= requires | url= ( help ) ↑ http://www.malayalachalachithram.com/listsongs.php?g=30 ↑ http://www.hindu.com/2004/08/11/stories/2004081108550400.htm Archived 2007-07-18 at the Wayback Machine .
ദ് ഹിന്ദുവിലെ വാർത്ത
കെ.പി. പിള്ള
മലയാള ചലച്ചിത്ര സംവിധായകനായിരുന്നു കെ.പി. പിള്ള (മരണം 31 ഓഗസ്റ്റ് 2021).
1970- ൽ രാമു കാര്യാട്ടിന്റെ അഭയം എന്ന സിനിമയിൽ സഹസംവിധായകനായാണ് അദ്ദേഹം സിനിമാരംഗത്തേക്ക് പ്രവേശിച്ചത്.
നഗരം സാഗരം, വൃന്ദാവനം (1975), അഷ്ടമുടിക്കായൽ (1977), കതിർ മണ്ഡപം (1978), പാതിര സൂര്യൻ (1980), പ്രിയസഖി രാധ (1981) എന്നിവ അദ്ദേഹം സംവിധാനം ചെയ്ത സിനിമകളാണ്.
പരമേശ്വരൻ പിള്ളയുടെയും ദേവകി അമ്മയുടെയും മകനാണ് കെ.പി. പിള്ള.
വർക്കല ശിവഗിരിയിലെ യൂണിവേഴ്സിറ്റി കോളേജിലെ വിദ്യാഭ്യാസത്തിന് ശേഷം 21 വർഷം ഇന്ത്യൻ എയർഫോഴ്സിൽ സേവനമനുഷ്ഠിച്ചു.
2021 ഓഗസ്റ്റ് 31-ന് തിരുവനന്തപുരത്ത് വെച്ച് അദ്ദേഹം അന്തരിച്ചു.
സിനിമകൾ നഗരം സാഗരം വൃന്ദാവനം (1975) അഷ്ടമുടിക്കായൽ (1977) കതിർ മണ്ഡപം (1978) പാതിരാസൂര്യൻ (1980) പ്രിയസഖി രാധ
അസിസ്റ്റന്റ് ഡയറക്ടറായി അഭയം പ്രിയ (1971) മയിലാടും കുന്ന് ഇൻക്വിലാബ് സിന്ദാബാദ് പണിതീരാത്ത വീട് ആദ്യത്തെ കഥ അവലംബങ്ങൾ
കെ.പി. പൂ‍ർണ്ണചന്ദ്ര തേജസ്വി
ശ്രദ്ധേയനായ കന്നഡ സാഹിത്യകാരനായിരുന്നു കെ.പി. പൂ‍ർണ്ണചന്ദ്ര തേജസ്വി .
അദ്ദേഹത്തിന്റെ പൂർണ്ണ നാമം കുപ്പാളി പുട്ടപ്പ പൂർണ്ണ ചന്ദ്ര തേജസ്വി എന്നാണ് .
പ്രശസ്ത കന്നഡ സാഹിത്യകാരനായിരുന്ന രാഷ്ട്രകവി കുവേമ്പു ആണ് അദ്ദേഹത്തിന്റെ പിതാവ്.
(ജ: 8സെപ്റ്റം: 1938 – മ:5 ഏപ്രിൽ 2007).
ഒരു നിശ്ചലഛായാഗ്രാഹകനും,പക്ഷിനിരീക്ഷകനും പരിസ്ഥിതിപ്രവർത്തകനും കൂടിയായിരുന്നു അദ്ദേഹം.
കന്നഡ സാഹിത്യ ശാഖയിലെ 'നവ്യ' കാലഘട്ടത്തിൽ തന്റേതായ വ്യക്തിമുദ്ര  തേജസ്വി സ്ഥാപിച്ചിരുന്നു.
അദ്ദേഹത്തിന്റെ ചെറുകഥാ സമാഹാരമായ അബചൂരിന പോസ്റ്റ് ഓഫീസു കന്നഡയിലെ പ്രതിരോധ സാഹിത്യത്തിന്റെ മറ്റൊലിയാണ് .
ചെറുകഥകൾ,കവിതകൾ, നോവലുകൾ, സഞ്ചാര സാഹിത്യം തുടങ്ങി സാഹിത്യത്തിന്റെ ഒട്ടുമിയ്ക മേഖലകളിലും  തേജസ്വി  വ്യാപരിച്ചിരുന്നു..
1962 ൽ പ്രസിദ്ധീകരിയ്ക്കപ്പെട്ട കാഡു മട്ടു ക്രൗര്യ ആണ് അദ്ദേഹത്തിന്റെ പ്രഥമനോവൽ.
ബഹുമതികൾ സാഹിത്യ അക്കാദമി അവാർഡ് (1987) കന്നഡ സാഹിത്യ പരിഷത്ത് അവാർഡ്( 1987) പമ്പ അവാർഡ് 2001 രാജ്യോത്സവ അവാർഡ് കൃതികൾ ഫോട്ടോ ആൽബം മായേയ മുഖഗളു അന്നന നെനപ്പു (ആത്മകഥ) മറ്റുള്ളവ വ്യക്തി വിശിഷ്ട സിദ്ധാന്ത വിമർശേയ വിമർശേ ഹോഷ വിചാരഗളു (coming soon)
നോവലുകൾ Year Novel No. of Times Republished 1973 Abachurina Post Office 1985 ചിദംബര രഹസ്യ 1994 ജുഗാരി ക്രോസ്സ് 12 1980 കർവാലോ 30 മായാലോക: 1 Millennium series (volume 1 to volume 16) Nighooda Manushyaru പകക്രാന്തി ചെറുകഥാ സമാഹാരങ്ങൾ പരിസരദ കടെ ഹുളിയൂരിന സരഹദ്ദു അബശൂരിന പോസ്റ്റ് ഓഫീസു തബരാന കടെ കിരഗൂരിന ഗയ്യാലിഗളു കഠിന കറ്റേഗളു ലിംഗ ബന്ധ ഗ്ഗുഡുഗു ഹെലിദ്ദേനു ഉർവശി ഗാന്ധിജി ദേശീന്ദ സ്വരൂപ നിഗൂഢ മനുഷ്യരു മായാമൃഗ രഹസ്യ വിശ്വ നാടകം
യാമല പ്രശ്നെ പുറം കണ്ണികൾ TEJASWI VISMAYA – To Realize Poornachandra Tejaswi's Life – Literature – Thoughts Archived 2018-09-08 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് Poornachandra Tejaswi Pampa Award to Tejaswi in 2001 Archived 2013-06-28 at Archive.is കുറിപ്പുകൾ
കെ.പി. മോഹനൻ (സാഹിത്യകാരൻ‌) ഇംഗ്ലീഷ് വിലാസം https://ml.wikipedia.org/wiki/K.
P._Mohanan_(author)
ഒരു മലയാള സാഹിത്യ നിരൂപകനും, അദ്ധ്യാപകനുമാണ്‌ കെ.പി. മോഹനൻ .
2007-ൽ നിരൂപണത്തിനുള്ള കേരള സാഹിത്യഅക്കാദമി പുരസ്കാരവും , അബുദാബി ശക്തി അവാർഡും നേടി.
ദേശാഭിമാനി വാരിക പത്രാധിപരായി പ്രവർത്തിക്കുന്നു.
അച്ഛൻ ചെറുകാട് അമ്മ ലക്ഷ്മി പിഷാരസ്യാർ കൃതികൾ ഇടശ്ശേരി ഒരു കാവ്യവിചാരം ഇടശ്ശേരിക്കവിത - ശില്പവിചാരം പുരസ്കാരങ്ങൾ കേരള സാഹിത്യ അക്കാദമി പുരസ്കാരം 2007 - നിരൂപണം - ഇടശ്ശേരിക്കവിത - ശില്പവിചാരം അബുദാബി ശക്തി പുരസ്കാരം അവലംബം
കെ.പി. രാജേന്ദ്രൻ ഇംഗ്ലീഷ് വിലാസം https://ml.wikipedia.org/wiki/K.
_Rajendran
കെ.പി. രാജേന്ദ്രൻ (ജനനം: 1954 നവംബർ 3) കേരളത്തിലെ ഒരു രാഷ്ട്രീയ പ്രവർത്തകനാണ്.
ഇദ്ദേഹം സി.പി.ഐ. സംസ്ഥാന എക്സിക്യൂട്ടീവ് അംഗവും എ.ഐ.ടി.യു.സി നാഷണൽ വർക്കിംഗ് കൗൺസിൽ അംഗവുമാണ്.
വി.എസ്. അച്യുതാനന്ദന്റെ മന്ത്രിസഭയിൽ 2006-11 കാലഘട്ടത്തിൽ ഇദ്ദേഹം റെവന്യൂ-ഭൂപരിഷ്കരണ വകുപ്പ് മന്ത്രിയായിരുന്നു.
കൊടുങ്ങല്ലൂർ നിയമസഭാമണ്ഡലത്തെയാണ് ഇദ്ദേഹം ഇക്കാലയളവിൽ പ്രതിനിധീകരിച്ചിരുന്നത്.
1954 നവംബർ 3 നാണ് ഇദ്ദേഹം ജനിച്ചത്.
കെ.പി. പ്രഭാകരൻ , കെ.ആർ.കാർത്യായനി എന്നിവരായിരുന്നു മാതാപിതാക്കൾ.
ബി.എ., എൽ.എൽ.ബി. എന്നീ ബിരുദങ്ങൾ ഇദ്ദേഹത്തിനുണ്ട്.
രാഷ്ട്രീയത്തിൽ പ്രവേശിക്കുന്നത് വിദ്യാർത്ഥിനേതാവ്, ട്രേഡ് യൂണിയ പ്രവർത്തനം എന്നിവയിലൂടെയാണ്.
1996, 2001,2006 എന്നീ വർഷങ്ങളിൽ ഇദ്ദേഹം നിയമസഭയിലേയ്ക്ക് തിരഞ്ഞെടുക്കപ്പെട്ടിട്ടുണ്ട്.
രാഷ്ട്രീയ ജീവിതം പാർട്ടി പ്രവർത്തനം
കാമ്പസ് രാഷ്ട്രീയത്തിലൂടെ ആണ് സജീവ രാഷ്ട്രീയ രംഗത്തേക്ക് കെ.പി രാജേന്ദ്രൻ പ്രവേശിക്കുന്നത്.
തിരഞ്ഞെടുപ്പ് രംഗത്തെ കന്നിയങ്കത്തിൽ 1991ലെ ലോക്‌സഭാ തിരഞ്ഞെടുപ്പിൽ തൃശ്ശൂർ മണ്ഡലത്തിൽ നിന്നും കോൺഗ്രസ്സിലെ പിസി ചാക്കോയോട് പരാജയപ്പെട്ടു.
പിന്നീട് 1996,2001 നിയമസഭാ തിരഞ്ഞെടുപ്പുകളിൽ ചേർപ്പ് മണ്ഡലത്തിൽ നിന്നും 2006 ൽ കൊടുങ്ങല്ലൂരിൽ നിന്നും എം.എൽ.ഏ.
ആയി തിരഞ്ഞെടുക്കപ്പെട്ടു.
2006ലെ ഇടത് സർക്കാരിൽ കേരളത്തിന്റെ റവന്യൂ-ഭൂപരിഷ്കരണവകുപ്പ് മന്ത്രി ആയും സ്ഥാനമേറ്റു.
റവന്യു മന്ത്രിയായുള്ള പ്രവർത്തനം
2006 ൽ കേരള കർഷക കടാശ്വാസ കമ്മീഷൻ രൂപീകരിച്ചതും  കേരള കടാശ്വാസ നിയമവും നെൽവയൽ തണ്ണീർ തട നിയമവും പാസ് ആയത് കെ.പി. രാജേന്ദ്രൻ റവന്യു മന്ത്രി ആയിരുന്നപ്പോഴാണ്.
2008 ൽ പാസ്സാക്കിയ നെൽവയൽ തണ്ണീർ തട നിയമം രണ്ടാം ഭൂ പരിഷ്കരണം എന്ന ഖ്യാതി നേടി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1996 ചേർപ്പ്  നിയമസഭാമണ്ഡലം കെ.പി. രാജേന്ദ്രൻ സി.പി.ഐ. , എൽ.ഡി.എഫ് എം.കെ.അബ്ദുൽ സലാം കോൺഗ്രസ്സ്-ഐ , യു.ഡി.എഫ്. 2001 ചേർപ്പ്  നിയമസഭാമണ്ഡലം കെ.പി. രാജേന്ദ്രൻ സി.പി.ഐ. , എൽ.ഡി.എഫ് എം.കെ.കണ്ണൻ സി.എം.പി , യു.ഡി.എഫ്. 2006 കൊടുങ്ങല്ലൂർ നിയമസഭാമണ്ഡലം കെ.പി. രാജേന്ദ്രൻ സി.പി.ഐ. , എൽ.ഡി.എഫ് ഉമേഷ് ചള്ളിയിൽ ജെ.എസ്.എസ്. , യു.ഡി.എഫ്. അവലംബം പുറത്തേയ്ക്കുള്ള കണ്ണികൾ K. P. Rajendran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ.പി. മോഹനൻ ഇംഗ്ലീഷ് വിലാസം https://ml.wikipedia.org/wiki/K.
കേരളത്തിലെ ഒരു രാഷ്ട്രീയ നേതാവാണ് കെ.പി. മോഹനൻ .
LJD( ലോക് താന്ത്രിക് ജനതാ ദൾ ) പാർട്ടിയെ പ്രതിനിധീകരിക്കുന്ന ഇദ്ദേഹം 2011-ലേയും 2021-ലേയും കേരള നിയമസഭാ തെരഞ്ഞെടുപ്പുകളിൽ കൂത്തുപറമ്പ് നിയമസഭാമണ്ഡത്തിൽ നിന്ന് തെരഞ്ഞെടുക്കപ്പെട്ടു.
ഇതിനു മുൻപ് മൂന്നു തവണ നിയമസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.
2011മുതൽ 2016 വരെ ഉമ്മൻ ചാണ്ടി മന്ത്രിസഭയിൽ കൃഷി വകുപ്പ് മന്ത്രി ആയിരുന്നു...!
മുൻമന്ത്രി പരേതനായ പി.ആർ. കുറുപ്പിന്റെയും , പരേതയായ കെ.പി. ലീലാവതി അമ്മയുടെയും മകനായി 1950 മാർച്ച് 3-നു് കണ്ണൂർ ജില്ലയിലെ പുത്തൂരിൽ ജനിച്ചു .
ഭാര്യ ഹേമജ മോഹനൻ.
ഒരു മകനും രണ്ടു പെണ്മക്കളുമുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2016 കൂത്തുപറമ്പ് നിയമസഭാമണ്ഡലം കെ.കെ. ശൈലജ സി.പി.ഐ.എം. , എൽ.ഡി.എഫ്. കെ.പി. മോഹനൻ ജനതാദൾ (യുനൈറ്റഡ്) , യു.ഡി.എഫ്. 2011 കൂത്തുപറമ്പ് നിയമസഭാമണ്ഡലം കെ.പി. മോഹനൻ സോഷ്യലിസ്റ്റ് ജനത (ഡെമോക്രാറ്റിക്) , യു.ഡി.എഫ്. സൈയ്ത് അലവി പുതിയവളപ്പിൽ ഐ.എൻ.എൽ. , എൽ.ഡി.എഫ്. അവലംബം ↑ http://www.niyamasabha.org/codes/members/mohanankp.pdf ↑ ↑ http://www.keralaassembly.org
ഗോസ്റ്റ് വാർസ്
2004 ൽ പെൻഗ്വിൻ പ്രസ്സ് പ്രസിദ്ധീകരിച്ച സ്റ്റീവ് കോൾ എഴുതിയ ഒരു പുസ്തകമാണ് ഗോസ്റ്റ് വാർസ് .
ഗോസ്റ്റ് വാർസ്: സിഐഎ, അഫ്ഗാനിസ്ഥാൻ, ബിൻ ലാദൻ എന്നിവരുടെ രഹസ്യ ചരിത്രം, സോവിയറ്റ് അധിനിവേശം മുതൽ സെപ്റ്റംബർ 10, 2001 വരെ എന്നാണ് പുസ്തകത്തിന്റെ മുഴുവൻ പേര്.
ഈ കൃതിക്ക് 2005 ലെ  ജനറൽ നോൺ-ഫിക്ഷനുള്ള പുലിറ്റ്സർ സമ്മാനം ലഭിച്ചു.
സോവിയറ്റ് അധിനിവേശം മുതൽ വേൾഡ് ട്രേഡ് സെന്ററിനും പെന്റഗണിനുമെതിരായ ആക്രമണത്തിന്റെ അനന്തരഫലങ്ങൾ വരെ അഫ്ഗാനിസ്ഥാനിലെ സെൻട്രൽ ഇന്റലിജൻസ് ഏജൻസിയുടെ പ്രവർത്തനങ്ങളെക്കുറിച്ച് ഈ പുസ്തകം വിശദമായ വിവരണം നൽകുന്നു.
സിഐഎയും അതിന്റെ പാക്കിസ്ഥാനിലെ പ്രതിരൂപമായ ഇന്റർ-സർവീസസ് ഇന്റലിജൻസിനെക്കുറിച്ചും പുസ്തകത്തിൽ പ്രത്യേകം പരാമർശിക്കുന്നു.
പാക്കിസ്ഥാൻ-അഫ്ഗാനിസ്ഥാൻ അതിർത്തിയിൽ തീവ്രവാദ മുജാഹിദ്ദീൻ പരിശീലന ക്യാമ്പുകൾ നിർമ്മിക്കാൻ സിഐഎയുടെയും  സൗദി അറേബ്യയുടെയും ഫണ്ടിംഗ്  ലഭിക്കുന്നതായി പുസ്തകം നിരീക്ഷിക്കുന്നു.
തീവ്രവാദ പോരാളികളെ സൃഷ്ടിക്കുന്നതിനും സോവിയറ്റ് അധിനിവേശത്തെ ആക്രമിക്കാനുമായി അറബ് രാജ്യങ്ങളും സഹായങ്ങൾ നൽകി.
ഈ തീരുമാനം ഈ മേഖലയിൽ ദീർഘകാല പ്രത്യാഘാതങ്ങൾ സൃഷ്ടിച്ചതായി കോൾ, ചൂണ്ടിക്കാണിക്കുന്നു.
വിപുലീകരിച്ച പതിപ്പും തുടർനടപടികളും
പെൻഗ്വിൻ 2005 ൽ അൽപ്പം വിപുലീകരിച്ച പതിപ്പ് പ്രസിദ്ധീകരിച്ചു, അത് 9/11 കമ്മീഷന്റെ പ്രവർത്തനം കൂട്ടിച്ചേർത്തു.
2011 ൽ, കോൾ വാറിന്റെ   തുടർച്ചയായി ഒരു കൃതി പ്രഖ്യാപിച്ചു.
പുസ്തകത്തിന്റെ പ്രകാശന തീയതിയെക്കുറിച്ച് ചോദിച്ചപ്പോൾ കോൾ പറഞ്ഞു, "ഇതിന് കുറച്ച് സമയമെടുക്കും. . . . രണ്ടാമത്തെ വോള്യം കാലക്രമേണ നിലനിർത്താൻ ഞാൻ ആഗ്രഹിക്കുന്നു. "
സ്റ്റീവ് കോൾ 2004 ലെ ഗോസ്റ്റ് വാർസിനുള്ള ലയണൽ ഗെൽബർ സമ്മാനം നേടി.
ഈ കൃതിക്ക് 2005 ലെ നോൺ-ഫിക്ഷനുള്ള പുലിറ്റ്സർ സമ്മാനവും ലഭിച്ചു.
↑ 1 2 ↑
ഗോസ്റ്റ് സെൽ ഗ്ലോക്കോമ ഇംഗ്ലീഷ് വിലാസം https://ml.wikipedia.org/wiki/Ghost_cell_glaucoma
ദീർഘനാളത്തെ വിട്രിയസ് ഹെമറേജ് മൂലം സംഭവിക്കുന്ന ഒരു തരം ദ്വിതീയ ഗ്ലോക്കോമയാണ് ഗോസ്റ്റ് സെൽ ഗ്ലോക്കോമ (GCG).
കട്ടികൂടിയതും കുറഞ്ഞ വഴക്കവുമുള്ള ഡീജനറേറ്റഡ് ചുവന്ന രക്താണുക്കൾ (പ്രേത കോശങ്ങൾ) ട്രാബെക്കുലർ മെഷ്‌വർക്കിനെ തടയുകയും കണ്ണിനുള്ളിലെ മർദ്ദം വർദ്ധിപ്പിക്കുകയും ചെയ്യുന്നു.
ഡീജനറേറ്റഡ് ചുവന്ന രക്താണുക്കൾ (പ്രേത കോശങ്ങൾ) വിട്രിയസ് ഹെമറേജിന് 1-3 ആഴ്ചകൾക്കുശേഷം വിട്രിയസ് അറയ്ക്കുള്ളിൽ വികസിക്കുന്നു.
അവ ട്രാബെക്കുലർ മെഷ്‌വർക്കിനെ തടസ്സപ്പെടുത്തുകയും ഒടുവിൽ കണ്ണിനുള്ളിലെ മർദ്ദം ( ഇൻട്രാഒകുലർ പ്രഷർ ) വർദ്ധിക്കുകയും ഗ്ലോക്കോമയിലേക്ക് നയിക്കുകയും ചെയ്യുന്നു.
പലതരം നേത്രരോഗങ്ങൾ ഗോസ്റ്റ് സെൽ ഗ്ലോക്കോമക്ക് കാരണമാകാം.
നേത്രാഘാതം, പ്രമേഹം , സിക്കിൾ സെൽ രോഗം , യുവിഐറ്റിസ്, യൂജിഎച്ച് സിൻഡ്രോം, നിരവധി നേത്ര ശസ്ത്രക്രിയകൾ തുടങ്ങിയവയാണ് പ്രധാന കാരണങ്ങൾ.
സ്ലിറ്റ് ലാമ്പ് പരിശോധനയിൽ അക്വസ് ഹ്യൂമറിൽ എണ്ണമറ്റ ചെറിയ കോശങ്ങൾ കണ്ടേക്കാം.
ഇൻട്രാഒക്യുലർ മർദ്ദം 30 mm Hg മുതൽ 70 mm Hg വരെ ഉയരുന്നു.
വർദ്ധിച്ച ഇൻട്രാഒക്യുലർ മർദ്ദം കാഴ്ച മങ്ങൽ, തലവേദന , നെറ്റി വേദന, ഓക്കാനം കൂടാതെ/അല്ലെങ്കിൽ ഛർദ്ദി എന്നിവയ്ക്ക് കാരണമായേക്കാം.
ഗോണിയോസ്കോപ്പി പരിശോധനയിൽ മുൻ അറയുടെ കോൺ തുറന്നതായി കാണുന്നു.
വർദ്ധിച്ച ഇൻട്രാഒക്യുലർ മർദ്ദം അനിയന്ത്രിതമാണെങ്കിൽ, ഒപ്റ്റിക് നാഡിക്ക് കേടുപാടുകൾ വരുകയും മാറ്റാനാവാത്ത കാഴ്ച വൈകല്യത്തിനു കാരണമാകുകയും ചെയ്യാം.
വിട്രിയസ് ഹെമറേജ് മാറി കഴിഞ്ഞാൽ ഈ അവസ്ഥ സാധാരണയായി പരിഹരിക്കപ്പെടും.
പക്ഷേ, വർദ്ധിച്ച ഇൻട്രാഒക്യുലർ മർദ്ദത്തിന്റെ ഗൗരവത്തെ ആശ്രയിച്ച്, മെഡിക്കൽ അല്ലെങ്കിൽ ശസ്ത്രക്രിയാ ചികിത്സ നിർദ്ദേശിക്കപ്പെടാം.
ഇൻട്രാഒക്യുലർ മർദ്ദം അത്ര ഉയർന്നതല്ലെങ്കിൽ, ജലീയ സപ്രസന്റുകളുള്ള മെഡിക്കൽ തെറാപ്പിയാണ് അഭികാമ്യം.
മെഡിക്കൽ തെറാപ്പിക്ക് ശേഷവും ഇൻട്രാഒക്യുലർ മർദ്ദം 40-50-എംഎം എച്ച്ജി പരിധിയിൽ തുടരുകയാണെങ്കിൽ ശസ്ത്രക്രിയ നിർദ്ദേശിക്കപ്പെടുന്നു.
കോർണിയയിൽ ഒരു ചെറിയ പാരസെന്റസിസ് ഉണ്ടാക്കി സലൈൻ ഉപയോഗിച്ച് നനച്ച് ആൻറ്റീരിയർ ചേംബർ (മുൻഭാഗത്തെ അറ) വൃത്തിയാക്കാം.
ആൻറ്റീരിയർ ചേംബറിൽ എണ്ണമറ്റ കോശങ്ങൾ വീണ്ടും അടിഞ്ഞുകൂടുകയാണെങ്കിൽ ആവർത്തിച്ചുള്ള വൃത്തിയാക്കൽ ആവശ്യമാണ്.
കാംബെലും സഹപ്രവർത്തകരും 1976 ൽ ഗോസ്റ്റ് സെൽ ഗ്ലോക്കോമ ആദ്യമായി വിവരിച്ചു.
കാംബെല്ലും ഗ്രാന്റും ഈ അവസ്ഥയെ കൂടുതൽ വിവരിക്കുകയും ഗോസ്റ്റ് സെൽ ഗ്ലോക്കോമ എന്ന പേര് നൽകുകയും ചെയ്തു.
ഫെന്റണും സിമ്മർമാനും ഇതിനെ ഹീമോലിറ്റിക് ഗ്ലോക്കോമ എന്ന് വിളിച്ചു.
ഗോഹർ ഗാസ്പരിയാൻ
അർമേനിയൻ വാനമ്പാടി എന്ന് അറിയപ്പെടുന്ന അർമേനിയൻ ഒപേറ ഗായികയാണ് ഗോഹർ ഗസ്പരിയാൻ ( English : Gohar Gasparyan ( Armenian : Գոհար Գասպարյան) ജനനം
1924 ഡിസംബർ 14ന് ഈജിപ്റ്റിലെ കെയ്‌റോയിൽ അർമേനിയൻ കുടുംബത്തിൽ ജനിച്ചു.
കെയ്‌റോയിലെ മ്യൂസിക് അക്കാദമിയിൽ നിന്ന് സംഗീതം പഠിച്ചു.
1948ൽ പശ്ചിമേഷ്യയിൽ നിന്ന് ആയിരക്കണക്കിന് അർമേനിയക്കാർ അർമേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കിലേക്ക് കുടിയേറിയപ്പോൾ കുടുംബത്തോടൊപ്പം അർമേനിയയിലെത്തി.
അർമേനിയയിലെ യെറിവാൻ ഓപ്പറ തിയ്യേറ്ററിൽ 23 ഓപ്പറകൾ അവതരിപ്പിച്ചു.
യെറിവാനിലെ സ്റ്റേറ്റ് മ്യൂസിക്കൽ കൺസർവേറ്ററി പഠിപ്പിച്ചു.
പീപ്പിൾസ് ആർടിസ്റ്റ് ഓഫ് ദ് യുഎസ്എസ്ആർ, ഹീറോ ഓഫ് സോഷ്യലിസ്റ്റ് ലേബർ, മെസ്‌റോപ് മാഷ്‌റ്റോറ്റ്‌സ് പുരസ്‌കാരങ്ങൾ ലഭിച്ചു.
2007 മെയ് 16ന് യെറിവാനിൽ മരണപ്പെട്ടു.
കൊമിറ്റാസ് പാർക് ആൻഡ് പാൻതിയോൺ സെമിത്തേരിയിൽ മറവ് ചെയ്തു.
ഗോൺ ഗേൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Gone_Girl_(film)
2014ൽ പുറത്തിറങ്ങിയ ഒരു അമേരിക്കൻ ത്രില്ലർ ചലച്ചിത്രമാണ് ഗോൺ ഗേൾ .
ഡേവിഡ് ഫിഞ്ചർ സംവിധാനം ചെയ്തിരിക്കുന്ന ചിത്രത്തിന്റെ തിരക്കഥ രചിച്ചിരിക്കുന്നത് ഗിലിയൻ ഫ്ലൈന്നാണ് .
ഗിലിയൻ ഫ്ലൈന്നിന്റെത്തന്നെ ഇതേ പേരിലുള്ള നോവലിനെ അടിസ്ഥാനമാക്കിയാണ് ഈ ചലച്ചിത്രം നിർമ്മിച്ചിട്ടുള്ളത്.
ഒരു എഴുത്തുകാരി കാണാതാവുന്നതും തുടർന്ന് എഴുത്തുകാരൻ കൂടിയായ ഭർത്താവ് സംശയിക്കപ്പെടുന്നതുമാണ് ഈ ചിത്രത്തിന്റെ ഇതിവൃത്തം.
ബെൻ അഫ്ലെക്കും റോസമുണ്ട് പൈക്കും കേന്ദ്ര കഥാപാത്രങ്ങളെ അവതരിപ്പിച്ചിരിക്കുന്നു.
ജെഫ് ക്രോനൻവെത്ത് ഛായാഗ്രഹണവും കിർക്ക് ബാക്സ്റ്റെർ ചിത്രസംയോജനവും നിർവ്വഹിച്ചിരിക്കുന്നു.
2014 സെപ്റ്റംബർ 24നു 52ആം ന്യൂയോർക്ക് ചലച്ചിത്രമേളയിൽ ആദ്യപ്രദർശനം നടത്തിയ ഗോൺ ഗേൾ, ഒക്റ്റോബർ 3നു യുഎസിൽ പ്രദർശനത്തിനെത്തി.
ബോക്സ് ഓഫീസിൽ നിന്നും നിരൂപകരിൽ നിന്നും വളരെ മികച്ച പ്രതികരണമാണ് ചിത്രത്തിനു ലഭിച്ചത്.
ഫിഞ്ചറിനു് മികച്ച സംവിധായകനും, റോസാമണ്ടിനു് ഡ്രാമ വിഭാഗത്തിലെ മികച്ച നടിക്കും അടക്കം നാലു ഗോൾഡൻ ഗ്ലോബ് നാമനിർദ്ദേശങ്ങൾ ഗോൺ ഗേൾ നേടിയിട്ടുണ്ട്.
അഭിനേതാക്കൾ ബെൻ അഫ്ലെക്ക് - നിക്ക് ഡൺ റോസമണ്ട് പൈക്ക് - എമി എലിയറ്റ് ഡൺ, നിക്കിന്റെ കാണാതായ ഭാര്യ നീൽ പാട്രിക്ക് പാരിസ് - ഡെസി കോളിംഗ്സ്, എമിയുടെ മുൻ കാമുകൻ ടെയ്‍ലർ പെറി - ടാനർ ബോൾട്ട്, നിക്കിന്റെ അഭിഭാഷകൻ ക്യാരീ കൂൺ - മാർഗോ ഡൺ (ഗോ), നിക്കിന്റെ ഇരട്ട സഹോദരി കിം ഡിക്കൻസ് - ഡിറ്റക്റ്റീവ് റോണ്ട ബോണി പാട്രിക്ക് ഫ്യുജിറ്റ് - ഓഫീസർ ജെയിംസ് ഗിൽപിൻ കാസീ വിൽസൺ - നോയൽ ഹാതോൺ, എമിയുടെ സുഹൃത്ത് മിസ്സി പൈൽ - എല്ലെൻ ആബോട്ട്, ഒരു കേബിൾ ടിവി അവതാരക സെല വാർഡ് - ഷാരോൺ ഷീബർ, ഒരു നെറ്റ്‍വർക്ക് ടിവി അവതാരക എമിലി രതജ്കോവ്സ്കി - ആൻഡി ഫിറ്റ്സ്ജെറാൾഡ്, നിക്കിന്റെ കാമുകി കാത്‍ലീൻ റോസ് പെർക്കിൻസ് - ഷോണ കെല്ലി, തിരയാൻ വന്ന വളണ്ടിയർ ലിസ ബെയ്‍ൻസ് - മാരിബെത്ത് എലിയറ്റ്, എമിയുടെ അമ്മ ഡേവിഡ് ക്ലെനേൺ - റാൻഡ് എലിടറ്റ്, എമിയുടെ അച്ഛൻ സ്കൂട്ട് മക്നെയറി - ടോമി ഒ'ഹാര, എമിയുടെ മുൻ ക്ലാസ്മേറ്റ് ലോല കിർക്കി - ഗ്രേറ്റ, എമി കണ്ടുമുട്ടുന്ന സ്ത്രീ ബോയ്ഡ് ഹോൾബ്രൂക്ക് - ജെഫ്, ഗ്രേറ്റയുടെ കാമുകൻ സൈഡ് സ്ട്രിറ്റ്മാറ്റർ - മൗറീൻ ഡൺ, നിക്കിന്റെയും മാർഗോയുടെയും അമ്മ ലിയോണാർഡ് കെല്ലി-യങ് - ബിൽ ഡൺ, നിക്കിന്റെയും മാർഗോയുടെയും അച്ഛൻ അവലംബം പുറംകണ്ണികൾ ഗോൺ ഗേൾ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഗോൺ ഗേൾ ഇന്റർനെറ്റ് മൂവി ഡാറ്റാബേസിൽ ടിസിഎം മുവീ ഡാറ്റാബേസിൽ നിന്ന് ഗോൺ ഗേൾ ബോക്സ് ഓഫീസ് മോജോയിൽ നിന്ന് ഗോൺ ഗേൾ റോട്ടൻ ടൊമാറ്റോസിൽ നിന്ന് ഗോൺ ഗേൾ മെറ്റാക്രിട്ടിക്കിൽ നിന്ന് ഗോൺ ഗേൾ ഫൈൻഡ് അമേസിങ് എമി
ഗോൺ നട്ടി ഇംഗ്ലീഷ് വിലാസം https://ml.wikipedia.org/wiki/Gone_Nutty
2002-ൽ ഇറങ്ങിയ ഒരു ഇംഗ്ലീഷ് കമ്പ്യൂട്ടർ അനിമേഷൻ ഹ്രസ്വ ചലച്ചിത്രം ആണ് ഗോൺ നട്ടി .
ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌ .
ഇതിലെ മുഖ്യ കഥാപാത്രം സിനിമകളിലെ സ്ക്രാട് എന്ന വാൾപല്ലൻ അണ്ണാൻ ആണ് .
തന്റെ ആക്റോൺ നട്ട് സുക്ഷിക്കുവാൻ സ്ക്രാട് നടത്തുന്ന ശ്രമങ്ങൾ ആണ് കഥാസാരം.
നാമനിർദ്ദേശം - 2004 അക്കാഡമി പുരസ്കാരം for animated short film അവലംബം Gone Nutty ഇന്റർനെറ്റ് മൂവി ഡാറ്റാബേസിൽ Gone Nutty at the Big Cartoon DataBase
ഗോൻഗിലസ് ഗോൻഗിലോഡ്സ് ഇംഗ്ലീഷ് വിലാസം https://ml.wikipedia.org/wiki/Gongylus_gongylodes
എംപുസിഡെ കുടുംബത്തിലെ ഒരു സ്പീഷീസ് ആണ് തൊഴുകൈയ്യൻ പ്രാണിയാണ് ഗോൻഗിലസ് ഗോൻഗിലോഡ്സ് .
വാണ്ടറിംഗ് വയലിൻ മാന്റിസ്, ഓർണേറ്റ് മാന്റിസ്, അല്ലെങ്കിൽ ഇന്ത്യൻ റോസ് മാന്റിസ് എന്നീ പേരുകളിലും ഇവ അറിയപ്പെടുന്നു.
വലിയ അനുബന്ധഭാഗങ്ങളുള്ള വളരെ നേർത്ത കൈകാലുകൾ ഇവയുടെ സവിശേഷതയാണ്.
ഇത് പ്രത്യേകിച്ച് ആക്രമണസ്വഭാവമ്ല്ലാത്തവയായതിനാൽ പലപ്പോഴും ഹോബിയിസ്റ്റുകൾ വളർത്തുജീവിയായി പരിഗണിക്കാറുണ്ട്.
കാറ്റിൽ ഒഴുകുന്ന ഒരു വടി അനുകരിക്കുന്നതിനായി ശരീരത്തെ അങ്ങോട്ടും ഇങ്ങോട്ടും ചലിപ്പിക്കുന്നു.
ഇത് പറക്കുന്ന പ്രാണികളെ ഭക്ഷിക്കുന്നു .
ദക്ഷിണേന്ത്യയിലും ശ്രീലങ്കയിലുമാണ് ഇവയെ പ്രാഥമികമായി കാണപ്പെടുന്നത്.
ജാവ , മ്യാൻമർ,  തായ്‌ലൻഡ് എന്നിവിടങ്ങളിലും ഇവ കാണപ്പെടുന്നു.
ഇവയ്ക്ക് 11 സെന്റീമീറ്റർ വരെ നീളമുണ്ട്.
ഈ വർഗ്ഗത്തിലെ ആൺജീവികൾക്ക് പറക്കാൻ കഴിവുണ്ട്.
1758 -ൽ കാൾ ലിനേയസ് ഗ്രില്ലസ് (മാന്റിസ്) ഗോംഗൈലോഡ്സ് എന്ന് വിശേഷിപ്പിച്ച ഗോംഗൈലസ് ഗോംഗൈലോഡുകൾ ഉൾപ്പെടെ നിരവധി ഇനം മാൻറിസുകളുടെ യഥാർത്ഥ വിവരണത്തിന്റെ പകർപ്പ്.
ചിത്രശാല ജി. ഗോംഗിലോഡുകൾ ജി. ഗോംഗിലോഡുകൾ ജി. ഗോംഗിലോഡുകൾ ജി. ഗോംഗിലോഡുകൾ അവലംബം ബാഹ്യ ലിങ്കുകൾ Gongylus gongylodes എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഗോസ്റ്റ് റൈറ്റർ ഇംഗ്ലീഷ് വിലാസം https://ml.wikipedia.org/wiki/The_Ghost_Writer_(film)
റൊമാൻ പൊളാൻസ്കി സംവിധാനം ചെയ്ത് 2002 ൽ പുറത്തിറങ്ങിയ പൊളിറ്റിക്കൽ ത്രില്ലർ സിനിമയാണ് ഗോസ്റ്റ് റൈറ്റർ .
രാഷ്ട്രീയ വന വാസത്തിലോ ,വിശ്രമ ജീവിതത്തിലോ എന്നു പറയാവുന്ന തരത്തിൽ ഒരു സ്വകാര്യ ദ്വീപിൽ ആർഭാട ജീവിതം നയിക്കുന്ന മുൻ ബ്രിട്ടീഷ് പ്രധാന മന്ത്രി ആഡം ലാങ്ങിന്റെ ആത്മ കഥയെഴുത്തുകാരനായി വരുന്ന ഒരു ഗോസ്റ്റ് റൈറ്ററിലൂടെയാണ് കഥ തുടങ്ങുന്നത് .
അയാൾക്കു മുമ്പ് മറ്റൊരു ഗോസ്റ്റ് റൈറ്റർ ഇതിനു നിയുക്തനായിരുന്നുവെങ്കിലും ദുരൂഹമാം വിധം അയാൾ തിരോധാനം ചെയ്യപ്പെടുന്നു.
[മറ്റൊരാൾക്കു വേണ്ടി ,അയാളെന്ന വ്യാജേന എഴുതുന്നതിനെയാണ് ഗോസ്റ്റ് റൈറ്റിങ്ങ് എന്നു പറയുന്നത് ] .
സിനിമയിലൊരിടത്തും പേര് വെളിപ്പെടുത്താത്ത ആ ഗോസ്റ്റ് റൈറ്ററിന്റെ ജീവിതത്തിൽ അയാൾ ഏറ്റെടുത്ത ആ ദൌത്യത്തിന് ശേഷം സംഭവിക്കുന്ന അനിതര സാധാരണമായ സംഭവ വികാസങ്ങളിലൂടെയുള്ള യാത്രയാണ് സിനിമ .
തിരോധാനം ചെയ്യപ്പെട്ട തന്റെ മുൻ ഗാമിയായ ഗോസ്റ്റ് റൈറ്റർ അവശേഷിപ്പിച്ച ചില രേഖകളും തെളിവുകളും പുതിയ ഗോസ്റ്റ് റൈറ്റർക്കു കിട്ടുന്നതോടെ ആഡം ലാങ്ങിന്റെ രാഷ്ട്രീയ ജീവിതത്തിലെ രഹസ്യങ്ങളും മുൻ ഗാമിയുടെ തിരോധാനത്തിന്റെ രഹസ്യങ്ങളും പതിയെ ചുരുളഴിയുന്നു , പക്ഷെ ആ അന്വേഷണങ്ങൾ അയാളെ കൊണ്ട് ചെന്നെത്തിക്കുന്നത് അപകടകരമായ സാഹചര്യത്തിലേക്കാണ് .
ഗോൺസാലസ് ഇംഗ്ലീഷ് വിലാസം https://ml.wikipedia.org/wiki/Gonzales,_California
ഗോൺസാലസ് , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് മോണ്ടെറെ കൗണ്ടിയിൽ സ്ഥിതിചെയ്യുന്ന ഒരു നഗരമാണ്.
സലിനാസിന് 16 മൈൽ (26 കിലോമീറ്റർ) തെക്കുകിഴക്കായി സമുദ്രനിരപ്പിൽനിന്ന് 135 അടി (41 മീറ്റർ).
ഉയരത്തിലാണ് ഗോൺസാൽസ് നഗരം സ്ഥിതിചെയ്യുന്നത്.
2000 ലെ സെൻസസിൽ 7,525 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 8,187 ആയി ഉയർന്നിരുന്നു.
അസോസിയേഷൻ ഓഫ് മോണ്ടെറി ബേ ഏരിയ  ഗവൺമെന്റിലെ അംഗമാണ് ഗോൺസാലസ് നഗരം.
ഗോൺസാലസ് വീഞ്ഞുത്പാദനത്തിനായുള്ള മുന്തിരി കൃഷി ചെയ്യുന്ന ഒരു പ്രധാന പ്രദേശമാണ്.
കോൺസ്റ്റെലേഷൻ ബ്രാൻഡുകൾ, റോബർട്ട് ടാൽബോട്ട്, പിസോണി മുന്തിരിത്തോട്ടം, ബോക്കെനൂഗൻ വൈനറി, സലിനാസ് വാലി വൈൻയാർഡ്സ് എന്നിവയാണ് ഗോൺസാൽസ് നഗരത്തിൽ സ്ഥിതി ചെയ്യുന്ന വൈനറികൾ.
അവലംബം ↑ 1 2 ↑ ↑ ↑ U.S. Geological Survey Geographic Names Information System: ഗോൺസാലസ് ↑ ↑ ↑ ↑
ഗോൺ വിത്ത് ദ വിൻഡ് ഇംഗ്ലീഷ് വിലാസം https://ml.wikipedia.org/wiki/Gone_with_the_Wind_(film)